Internetul
Internetul este o reţea globală, publică, formată dintr-o serie de calculatoare interconectate prin medii de comunicare, ce folosesc un sistem de adresare unică numită IP. Calculatoarele pot fi servere  sau  clienți, în funcţie de rolul lor în Internet.
client  = un calculator conectat la Internet, care beneficiază de servicii

server = un calculator conectat la Internet, care furnizează servicii

provider = Internet Service Provider (ISP) sau furnizor de servicii Internet, este o companie ce furnizează accesul la Internet.

IP (Internet Protocol) = un sistem de adresare universală, format din patru grupuri a câte trei cifre (la IPv4), separate prin puncte. Exemplu de adresă IPv4:  85.117.132.114
Istoria internetului

Internetul s-a născut la mijlocul anilor 60 sub forma proiectului ARPAnet (Advanced Research Projects Agency Net) – o reţea între mai multe computere din unele instituţii americane, ce lucrau pentru ARPA, un departament de cercetare din cadrul Pentagonului. ARPA a fost pus în funcţiune ca reacţie la succesul sovietic al lansării satelitului Sputnik în spaţiu în 1957. 

Unul din obiectivele ARPAnet era crearea unei reţele, care să nu fie distrusă datorită atacurilor asupra sistemului. Razboiul Rece fiind la apogeu, scenariul unui dezastru era considerat fie lansarea unei bombe fie un atac nuclear.
Componentele necesare accesului la internet

calculator + MODEM sau calculator + placă de reţea
Tipuri de reţele
LAN (Local Area Network) – reţea locală, întinsă pe o lungime de câţiva km (la nivel de clădire sau clădiri apropiate)
MAN (Metropolitan Area Network) – reţea metropolitană (la nivel de oraş, oraşe apropiate)
WAN (Wide Area Network) – reţea întinsă (conectează reţele LAN din oraşe, regiuni sau ţări diferite)
SAN (Storage Area Network) – reţea de stocare zonală (conectează dispozitive de stocare împreună)
PAN (Personal Area Network) – reţea personală (o reţea fără fir care permite dispozitivelor să schimbe informaţii cu calculatoarele)
CAN (Campus Area Network) – reţea pentru campus (mai mare ca întindere decât o reţea LAN dar mai mică decât una MAN)
ISP(Internet Service Provider) este o firmă sau organizaţie care oferă access la internet şi servicii conexe. Accesul la internet poate fi pe linie comutată (dial-up), access prin linie închiriată, cablu, telefon (ISDN, ADSL), radio, satelit etc.
TCP/IP (Transmission Control Protocol / Internet Protocol) este cel mai flexibil protocol de transport disponibil şi permite computerelor din întreaga lume, rulând sisteme de operare complet diferite, să comunice între ele. TCP/IP nu este uşor de utilizat şi nu este cel mai rapid protocol dar oferă cel mai mare grad de corecţie al erorilor.

- Interfaţa hardware este responsabilă cu trimiterea de biţi "1" sau "0" de la un computer la altul. Acest strat fizic nu ştie nimic despre informaţia trimisă sau recepţionată. Rolul său este să trateze cât mai bine problemele legate de transmisia şi recepţia semnalelor electrice. 

- Stratul IP foloseşte stratul fizic pentru a trimite pachete IP.Stratul IP nu oferă nici o garanţie că un pachet trimis ajunge cu succes la destinaţie. IP are un algoritm extrem de simplu de tratare a erorilor deci dacă ceva merge prost pachetul este "aruncat la gunoi" şi se încearcă trimiterea unui mesaj ICMP înapoi la expeditor. 

- Stratul TCP este responsabil cu realizarea unei conexiuni de încredere care să nu dea rateuri. El foloseşte straturile aflate sub el în ierarhie iar cu ajutorul unor algoritmi performanţi de tratare a erorilor el se asigură că pachetele trimise ajung la destinaţie şi o dată ajunse la destinaţie ele nu sunt degradate.
- Stratul Aplicaţiilor este reprezentat în mod uzual de diverse programe cele mai cunoscute şi mai simple exemple ar fi: Mozilla Firefox, Microsoft Outlook, Internet Explorer, Telnet. De partea cealaltă a conexiunii se află diverse servere Apache (server web ce comunică cu Internet Explorer sau Netscape), Sendmail (comunică cu Microsoft Outlook, Mozilla Thunderbird).
DHCP (Dynamic Host Configuration Protocol) este un protocol ce permite asignarea automată a unui IP unui client al serverului de DHCP. Astfel, clientul nu trebuie să mai introducă setările de IP, Gateway, DNS, ci ele sunt preluate automat de la un server din reţea la care clientul are acces.
DNS (Domain Name System) este un sistem distribuit de păstrare şi interogare a unor date arbitrare într-o structură ierarhică. Acesta gestionează domeniilor în Internet cu ajutorul unei baze de date distribuite formată din nume şi adrese IP.
Fiecare implementare TCP/IP conţine o rutină software (name resolver) specializată în interogarea serverului de nume (DNS) în vederea obţinerii translatării din nume în adresă IP sau invers.

Servicii Internet și termeni
Servicii Internet

WWW (World Wide Web) =  sistem de documente și informații de tip hipertext legate ele între ele care pot fi accesate prin rețeaua mondială de Internet
serviciul e-mail = sistem de transmitere/primirea de mesaje prin Internet. Termenul provine din engleză de la electronic mail = poștă electronică.
chat = dialog scris și transmis instantaneu între două sau mai multe persoane, prin intermediul unui canal electronic de transmitere a informației, de obicei în Internet.
newsgroup = cercuri de discuție tematice în care fiecare utilizator cu drept de acces poate consulta articole, știri sau își poate exprima părerea public într-un cerc de discuții pe diverse teme: literatură, informatică, științe, cercetare, cinema, muzică etc. (ex: http://forum.portal.edu.ro/ )
FTP = protocol pentru transfer de fișiere
portal = site special conceput care aduce informații din diverse surse, cum ar fi e-mailuri, forumuri on-line și motoare de căutare, împreună într-un mod uniform
e-commerce = tranzacții comerciale online  (ex: magazin online)
webhosting = permite clienților să își publice un site web în Internet / să îl pună la dispoziție în web "vizitatorilor", online. Furnizorul acordă clientului spațiu de memorare pe un server conectat la Internet
telnet (SSH) = permite utilizatorilor să se conecteze la un calculator din rețea
Tipuri de comunicaţii: simplex, half duplex și full duplex.
Termeni
MODEM-ul= echipament care permite unui calculator / altui aparat „inteligent” să comunice cu alte calculatoare
provider de internet (ISP) = furnizor de servicii Internet
motor de căutare = site folosit pentru a căuta informații pe Internet; acesta stochează titlul, cuvinte cheie și, o parte din conținutul paginilor web într-o bază de date
baze de date on-line =colecție de date accesibile prin intermediul Internet-ului
internet banking = tranzacții bancare prin intermediul Internetului; aceasta permite clienților băncilor să deruleze operațiunile cu aceasta și în afara orelor ei de program, de orinude au acces la Internet. 
Temă de laborator: Realizați un referat numit “Browserul web Google Chrome” cu următoarea structură:

    1.Butoane (aici vor fi introduse imaginile butoanelor Înapoi, Înainte, Reîncarcă și câte o explicație pentru fiecare).
    1.Meniu (aici va fi introdusă o imagine a meniului și explicații pentru opțiunile: Filă nouă, Fereastră nouă, Fereastră nouă incognito, Istoric, Descărcări, Marcaje și liste, Șterge datele de navigare, Printează…,  Caută cu GoogleLens, Tradu).

